**Критерии за оценяване – първи клас**

**Български език и литература**

|  |  |
| --- | --- |
| **Компетентност** | **Очаквани резултати** |
| **Езикови** **компетентности**  | Ясно изразява идеите си устно. Различава звук и буква. Разпознава печатни и ръкописни букви. Познава реда на буквите в българската азбука. Разграничава гласни и съгласни звукове. Прави звуков анализ на думи. Конструира правилно и разграничава изреченията според целта на изказване. Умее да разделя текста на изречения, изреченията на думи, думите на срички. Пише четливо. Оформя графически правилно буквите и свързването между тях. Пише правилно думи с правописни особености. Обособява правилно началото и края на изреченията. Пише правилно собствени имена. Преписва правилно кратък текст. Пише под диктовка думи, изречения, текст. Разграничава и/й. Пише правилно думи с ю, я, щ, йо, ьо. Пише и чете вярно малки думи. Пренася правилно части от думи.  |
| **Комуникативноречеви** **компетентности**  | Използва речевия етикет при поздравления и обръщения в устно общуване. Прилага правилата за речева учтивост (поздрав, благодарност, молба). Уместно употребява езикови и неезикови средства според комуникативната ситуация. Озаглавява текст. Създава кратък писмен текст по серия от картини. Разграничава начини и средства за общуване. Пише под диктовка текст.Преразказва устно съдържанието на откъс от повествователен текст.  |
| **Литературни** **компетентности**  | Чете произведения от различни литературни и фолклорни видове, представени в учебното съдържание -приказка, разказ, стихотворение, гатанка. Разграничава стихотворна от нестихотворна реч. Преразказва устно епизод от литературно и/или фолклорно произведение и кратък художествен и/или нехудожествен текст. Отговаря кратко на въпроси по съдържанието на изучавано литературно и фолклорно произведение. Рецитира наизуст кратки стихотворения. Разбира значението на непознати думи в контекста на изучаваното литературно или фолклорно произведение. Ориентира се в оформлението на книгата (корици, страници, илюстрации).  |
| **Социокултурни** **компетентности**  | Ориентира се в съдържанието на изучаваното литературно или фолклорно произведение. Споделя прочетеното от детски списания, детски енциклопедии, достъпна информация от интернет, съобразно възрастта. Съставя в устен вид благопожелания, свързани с празничния календар на българския народ. |

**Математика**

|  |  |
| --- | --- |
| **Компетентност** | **Очаквани резултати** |
| **Числа**  | Познава естествените числа до 20 и принципа за изграждане на редицата на естествените числа. Извършва аритметичните действия събиране и изваждане с естествените числа до 20. Разбира връзката между компонентите и резултата на аритметичните действия с числата до 20. Чете и пише естествените числа 10, 20, 30, 40, 50, 60,70, 80, 90,100. Извършва аритметичните действия събиране и изваждане с числата 10, 20, 30, 40 ,50, 60, 70 , 80, 90 и 100. Разграничава едноцифрени и двуцифрени числа.  |
| **Геометрични фигури** **и тела**  | Разпознава геометричните фигури отсечка, квадрат, триъгълник, кръг и правоъгълник. Разпознава елементите страна и връх на триъгълник, правоъгълник и квадрат. Чертае отсечка по зададена дължина в сантиметри. Чертае изучени геометрични фигури (без кръг) върху квадратна мрежа.  |
| **Измерване**  | Знае мерни единици за дължина (сантиметър), за маса (килограм), за време (час). Разпознава по стойност българските банкноти и монети (стотинка, лев). Измерва и чертае отсечки. Извършва действия с изучените еднородни мерни единици (без тези за време). Използва правилно чертожните инструменти (линия).  |
| **Моделиране**  | Моделира с числови изрази ситуации, описани с отношенията „с … повече от ...“, „с … по-малко от ...“. Обяснява получените резултати при решаването на даден проблем. Разчита информация от различни източници – текст, илюстрации, в т.ч. и различни схематични изображения. |

**Родинознание**

|  |  |
| --- | --- |
| **Компетентност** | **Очаквани резултати** |
| **Роден край**  | Описва своето училище и труда на хората в него.  Свързва членовете на семейството си с техните роли и отговорности. Изброява свои права и задължения в семейството и в училището. Описва местоположението на селището, в което живее, и природата в родния край. Посочва връзката между роден край и родина.  |
| **Човекът и неговата среда**  | Посочва важни обществени и природни обекти в населеното място. Знае как да постъпва и към кого да се обърне при нужда в опасни за живота и здравето ситуации. Разбира необходимостта от спазването на правила за безопасно движение по улицата. Проявява толерантно отношение в общуването си с различния.  |
| **Национално и културно** **наследство**  | Разказва за различни празници – официални и битови. Разпознава знамето и химна като национални символи на държавата.  |
| **Човекът и здравословният** **начин на живот**  | Изброява основни хигиенни правила. Познава основните правила за здравословно хранене. Посочва основни правила за поведение сред природата.  |
| **Откриване на света**  | Извършва наблюдения и проучвания на обекти и природни явления. |

**Музика**

|  |  |
| --- | --- |
| **Компетентност** | **Очаквани резултати** |
| **Музикална практика:** **музициране, възприемане** **на музика**  | Пее според възможностите си пет авторски или народни песни по избор от училищния репертоар. Пее предпочитана песен от извънучилищния репертоар. Възпроизвежда ритмичен съпровод на песен подражателно и по графичен модел. Разпознава три характерни откъса от музикални творби от репертоара за слушане, от които два инструментални. Разграничава най-общо по слух народните песни в репертоара за пеене.  |
| **Елементи на музикалната** **изразност**  | Определя настроението, бързината и силата в подходящи музикални примери. Разпознава по тембър и външен вид музикалните инструменти - пиано, цигулка, контрабас, тромпет, гайда, тъпан, ударни инструменти. Разграничава народните инструменти от други музикални инструменти. Разграничава вокална и инструментална музика - мъжки, женски и детски гласове; хор и оркестър, детски хор. Разпознава метрума на музика в 2/4, 3/4 и 7/8 в песни от училищния репертоар. Определя кратки и дълги тонови трайности, високи и ниски тонове, възходящо и низходящо движение на мелодията по слух и с помощта на графични символи.  |
| **Музика и игра**  | Изпълнява основни танцови движения на право хоро и ръченица. Импровизира според възможностите си танцови движения върху характерна музика, като се ръководи от метрума.4  |
| **Музика и общество**  | Разпознава основни музикални жанрове: марш, валс, право хоро, ръченица в песни от училищния репертоар. Разграничава най-общо по слух народните песни в репертоара за пеене. Свързва коледуването, сурвакането, кукерските игри и лазаруването с конкретен календарен празник. |

**Изобразително изкуство**

|  |  |
| --- | --- |
| **Компетентност** | **Очаквани резултати** |
| **Обект и среда**  | Открива визуални особености на човешки фигури. Разбира основни връзки между обекти и среда в изображения на реални и фантазни герои. Интерпретира връзки между обекти и среда в изображения на реални и фантазни герои.  |
| **Обект и образ**  | Назовава най-важни визуални особености на обекти и форми. Разграничава различни видове цветове. Създава реални и фантазни образи по впечатление и въображение, като използва различни видове цветове. Асоциира образи на обекти по общи визуални белези. Интерпретира най-важни визуални особености на обекти и форми. Проявява емоционално отношение към различни видове цветове.  |
| **Зрител и творба**  | Открива творби на изкуството в различна среда. Описва особености на различни творби на изобразителното изкуство. Изразява свои впечатления при възприемане на различни видове творби на изкуството.  |
| **Визуална комуникация**  | Познава най-общо образи и знаци. Използва значението на образи и знаци в изобразителна дейност.  |
| **Материали и техники**  | Познава основни изобразителни материали и пособия. Разбира най-общо връзката между материали и пособия. Използва възможностите на различни видове материали и пособия. |

**Технологии и предприемачество**

|  |  |
| --- | --- |
| **Компетентност** | **Очаквани резултати** |
| **Техника и** **безопасност**  | Знае различни начини за задвижване и управление на играчки, модели. Познава предназначението на колелото и оста в техниката и бита. Познава правила за безопасно поведение при използване на инструменти и материали. Използва прости механизми за задвижване на изделия. Разграничава част, механизъм, машина.  |
| **Технологии** | Свързва получаването на продукт с необходимостта от извършване на последователни дейности (операции). Разбира необходимостта от организация и контрол на дейностите. Познава основни правила за обработване на хранителни продукти – почистване, измиване, нарязване, смесване. Планира и организира рационално работата си самостоятелно и в група. Разбира необходимостта да довежда започнатата работа до край. Познава основни правила за отглеждане на стайни растения и на домашни любимци.  |
| **Инициативност и** **предприемчивост**  | Има обща представа за основни икономически понятия – труд, цена, стока, услуга, личен бюджет. Разбира, че за изработването и закупуването на стока или услуга са необходими финансови средства. Различава видове стоки според предназначението и употребата им – спортни, хранителни. Проявява инициативност при осъществяване на индивидуална и групова дейност. Доказва предимствата на извършваната учебно-трудова дейност и резултата от нея.  |
| **Конструиране и** **моделиране**  | Осъзнава ролята на графичното изобразяване на конструкцията като етап от създаването на изделие. Изработва изделие по аналогия на реален обект. Използва снимки, технически рисунки и скици при конструиране и моделиране. Конструира и моделира, като използва неподвижно свързване на елементи от хартия, природни и подръчни (отпадъчни) материали. |

**Физическо възпитание и спорт**

|  |  |
| --- | --- |
| **Компетентност** | **Очаквани резултати** |
| **Лека атлетика**  | Прилага основни двигателни умения и навици, свързани с бягане по права, с промяна на посоката и темпа. Хвърля малка плътна топка. Скача на дължина и височина. Притежава необходимото равнище на физическа дееспособност. Изпълнява ходене и бягане или двигателни дейности с придвижване съобразно на индивидуалните възможности за участие на лица с увреждания.  |
| **Гимнастика**  | Демонстрира естествено-приложни двигателни умения и навици. Изпълнява самостоятелно, поотделно и в съчетание общоразвиващи, строеви и ритмични упражнения. Изпълнява стъпки и движения на хорото "Боряно, Борянке" с музикален съпровод. Изпълнява упражнения, комплекси и комбинации съобразно на индивидуалните възможности за участие на лица с увреждания. |
| **Спортни игри**  | Изпълнява основни технически действия с топка: стрелба, удар и ги прилага в подвижни игри, свързани с отборните спортове баскетбол, футбол и хандбал. Изпълнява елементи от техническите действия с топка или елементи от тях съобразно индивидуалните възможности за участие на лица с увреждания. |